

2023/0217 (NLE)

Návrh

VYKONÁVACIE ROZHODNUTIE RADY,

ktorým sa mení vykonávacie rozhodnutie (EÚ) (ST 10162 2021 INIT; ST 10162 2021 ADD 1) zo 6. júla 2021 o schválení posúdenia plánu obnovy a odolnosti Francúzska

RADA EURÓPSKEJ ÚNIE,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (EÚ) 2021/241 z 12. februára 2021, ktorým sa zriaďuje Mechanizmus na podporu obnovy a odolnosti[[1]](#footnote-2), a najmä na jeho článok 20 ods. 1,

so zreteľom na návrh Európskej komisie,

keďže:

(1) Po tom, ako Francúzsko 28. apríla 2021 predložilo národný plán obnovy a odolnosti, Komisia navrhla Rade jeho kladné posúdenie. Rada kladné posúdenie schválila vykonávacím rozhodnutím Rady z 13. júla 2021[[2]](#footnote-3).

(2) Podľa článku 11 ods. 2 nariadenia (EÚ) 2021/241 by sa do 30. júna 2022 mal aktualizovať maximálny finančný príspevok na nenávratnú finančnú podporu pre každý členský štát v súlade s metodikou uvedenou v danom článku. Komisia 30. júna 2022 predložila Európskemu parlamentu a Rade výsledky uvedenej aktualizácie.

(3) Francúzsko 20. apríla 2023 predložilo Komisii upravený národný plán obnovy a odolnosti vrátane kapitoly REPowerEU podľa článku 21c nariadenia (EÚ) 2021/241.

(4) V upravenom pláne obnovy a odolnosti sa zohľadňuje aj aktualizovaný maximálny finančný príspevok v súlade s článkom 18 ods. 2 nariadenia (EÚ) 2021/241 a je v ňom zahrnutá odôvodnená žiadosť v zmysle článku 21 ods. 1 nariadenia (EÚ) 2021/241, aby Komisia navrhla zmenu vykonávacieho rozhodnutia Rady, keďže vzhľadom na objektívne okolnosti sa už plán obnovy a odolnosti považuje za čiastočne nesplniteľný. Úpravy plánu obnovy a odolnosti, ktoré predložilo Francúzsko, sa týkajú 30 opatrení.

(5) Rada 12. júla 2022 adresovala Francúzsku odporúčania v kontexte európskeho semestra. Rada Francúzsku konkrétne odporučila, aby pokračovalo vo vykonávaní plánu obnovy a odolnosti, zvýšilo verejné investície do zelenej a digitálnej transformácie aj s využitím Mechanizmu na podporu obnovy a odolnosti, a znižovalo svoju závislosť od fosílnych palív, a to hlavne urýchlením zavádzania energie z obnoviteľných zdrojov a zvyšovaním energetickej efektívnosti. Rada takisto Francúzsku odporučila, aby uskutočňovalo fiškálnu politiku zameranú na dosiahnutie obozretných strednodobých fiškálnych pozícií v období po roku 2023, reformovalo dôchodkový systém, riešilo nedostatok zručností a špecifické výzvy v systéme vzdelávania. Na základe posúdenia pokroku pri plnení príslušných odporúčaní pre danú krajinu za roky 2019 a 2020 v čase predloženia upraveného národného plánu obnovy a odolnosti Komisia dospela k záveru, že v prípade odporúčaní 2019.4.3 (podpora rastu podnikov) a 2020.3.1 (prístup podnikov k financovaniu) sa dosiahlo plnohodnotné splnenie. Dosiahol sa podstatný pokrok, pokiaľ ide o odporúčania 2019.1.4 a 2022.1.4 (reforma dôchodkového systému), 2019.3.1 a 2020.3.8 (investície do výskumu a vývoja), 2019.3.3 a 2020.3.7 (digitálna infraštruktúra), 2019.4.1 a 2020.4.3 (zjednodušenie daňového systému a zníženie daní z výroby), 2020.1.2 (odolnosť systému zdravotnej starostlivosti), 2020.2.1 a 2020.2.2 (zmiernenie vplyvu krízy na zamestnanosť a sociálnu situáciu, a to aj podporou zručností), 2020.3.2 a 2020.3.3 (prednostná realizácia pripravených verejných investičných projektov a presadzovanie súkromných investícií na podporu oživenia hospodárstva), 2020.3.4 (zníženie emisií v odvetví dopravy) a 2022.1.2 (rozšírenie verejných investícií do zelenej a digitálnej transformácie).

(6) Predloženiu upraveného plánu obnovy a odolnosti predchádzal proces konzultácií so zapojením miestnych a regionálnych orgánov, sociálnych partnerov, organizácií občianskej spoločnosti, mládežníckych organizácií a ďalších príslušných zainteresovaných strán, ktorý prebiehal v súlade s vnútroštátnym právnym rámcom. Zhrnutie konzultácií bolo predložené spolu s upraveným národným plánom obnovy a odolnosti. V zmysle článku 19 nariadenia (EÚ) 2021/241 Komisia posúdila relevantnosť, efektívnosť, účinnosť a koherentnosť upraveného plánu obnovy a odolnosti v súlade s usmerneniami pre posudzovanie uvedenými v prílohe V k danému nariadeniu.

***Aktualizácie na základe článku 18 ods. 2 nariadenia 2021/241***

(7) V upravenom pláne obnovy a odolnosti, ktorý predložilo Francúzsko, je aktualizovaných 13 opatrení, čím sa zohľadňuje aktualizovaný maximálny finančný príspevok. Francúzsko objasnilo, že vzhľadom na zníženie maximálneho finančného príspevku zo sumy 39 368 318 474 EUR￼[[3]](#footnote-4) na 37 448 495 278 EUR￼[[4]](#footnote-5) už nie je možné financovať všetky opatrenia pôvodného francúzskeho plánu obnovy a odolnosti. Vypustila sa jedna investícia v celkovej výške 250 miliónov EUR a 12 investícií sa znížilo o celkovú sumu 1 662 miliónov EUR. Francúzsko objasnilo, že niektoré opatrenia by mali byť vypustené alebo zredukované pre nižší objem pridelených prostriedkov a niektoré by sa mali zredukovať z dôvodu nižšieho objemu pridelených prostriedkov, ako aj z dôvodu objektívnych okolností, ktoré majú vplyv na vykonávanie daných opatrení.

(8) Upravený plán obnovy a odolnosti už neobsahuje investíciu C5.I1 (Regionálne investičné fondy), ktorá prispieva do „fondu fondov“ zameraného na posilnenie konkurencieschopnosti a investičnej kapacity MSP v rámci komponentu 5: Podpora podnikov. Z vykonávacieho rozhodnutia Rady z 13. júla 2021 by sa preto mal vypustiť opis tohto opatrenia a súvisiaceho míľnika a cieľa.

(9) Okrem toho v upravenom pláne obnovy a odolnosti, ktorý predložilo Francúzsko, sa menia opatrenia v rámci komponentu 2: Ekológia a biodiverzita, komponentu 3: Infraštruktúra a ekologická mobilita, komponentu 4: Ekologické energie a technológie, komponentu 6: Technologická suverenita a odolnosť, komponentu 7: Digitalizácia štátu, území, podnikov, kultúry, a komponentu 8: Ochrana pracovných miest, mládež, zdravotné postihnutie, odborná príprava, čím sa zohľadňuje aktualizovaný maximálny finančný príspevok. Predovšetkým časť investície C2.I6 (Bezpečné vodovodné siete) týkajúca sa spracovania čistiarenského kalu v rámci komponentu 2: Ekológia a biodiverzita bez priameho vplyvu na súvisiaci cieľ; časť investície C3.I2 (Podpora nákupu ekologických vozidiel), ktorá sa týkala ekologického bonusu na nákup ekologických ťažkých úžitkových vozidiel, vrátane vypustenia cieľa 3-17 v rámci komponentu 3: Infraštruktúra a ekologická mobilita; prvé čiastkové opatrenie investície C4.I2 (Vývoj dekarbonizovaného vodíka), ktorého cieľom bolo vytvoriť mechanizmus na podporu výroby vodíka z obnoviteľných zdrojov a nízkouhlíkového vodíka vrátane vypustenia cieľov 4-6 a 4-7; investícia C4.I3 (Plán podpory odvetvia letectva) vrátane zníženia cieľov 4-10 a 4-12 v rámci komponentu 4: Ekologické energie a technológie; investícia C6.I1 (Zachovanie zamestnanosti v oblasti výskumu a vývoja) vrátane zníženia cieľa 6-4 v rámci komponentu 6: Technologická suverenita a odolnosť; časť investície C7.I1 (Zachovanie zamestnanosti v oblasti výskumu a vývoja) vrátane zníženia cieľa 7-16; tri čiastkové opatrenia investície C7.I11 (Podpora pre sektory kultúry a renovácie kultúrneho dedičstva), t. j. plán pre tlačové odvetvie, plán pre sektor kníh a plán pre sektor kinematografie) vrátane vypustenia cieľov 7-32, 7-33 a 7-34 v rámci komponentu 7: Digitalizácia štátu, území, podnikov, kultúry; investícia C8.I2 [Rekvalifikácia prostredníctvom programov duálnej odbornej prípravy (Pro A)] vrátane zníženia cieľa 8-9; investícia C8.I6 (Vytváranie pracovných miest pre mládež v odvetví športu) vrátane zníženia cieľa 8-13; investícia C8.I9 (Štátom podporované záruky na študentské pôžičky) vrátane zníženia cieľa 8-16; investícia C8.I10 (Personalizované kurzy pre mladých ľudí vo veku 16 – 18 rokov, ktorí nespĺňajú požiadavky na odbornú prípravu) a investícia C8.I18 (Digitálny vzdelávací obsah: platformy pre digitálny obsah) vrátane zníženia cieľov 8-25 a 8-26 v rámci komponentu 8: Ochrana pracovných miest, mládež, zdravotné postihnutie, odborná príprava sa menia tak, aby sa znížila úroveň požadovanej realizácie v porovnaní s pôvodným plánom, čím sa zohľadňuje nižší objem pridelených prostriedkov.

(10) Komisia sa domnieva, že dôvody, ktoré uviedlo Francúzsko, odôvodňujú aktualizáciu podľa článku 18 ods. 2 nariadenia (EÚ) 2021/241.

***Zmeny na základe článku 21 nariadenia 2021/241***

(11) Zmeny plánu obnovy a odolnosti, ktoré Francúzsko predložilo z dôvodu objektívnych okolností, sa týkajú 18 opatrení.

(12) Francúzsko objasnilo, že dve opatrenia už nemožno úplne zrealizovať, keďže narušenia dodávateľského reťazca a vysoká inflácia viedli k problémom pri ich realizácii, čo malo vplyv na príslušné ciele. Týka sa to zníženia cieľa 7.28 investície C7.I11 (Podpora pre odvetvia kultúry a renovácie kultúrneho dedičstva) v rámci komponentu 7: Digitalizácia štátu, území, podnikov, kultúry a zníženie cieľa 9.12 investície C9.I3 (Renovácia zdravotníckych a sociálnych zariadení) v rámci komponentu 9: Výskum, zdravie a závislosť, územná súdržnosť. Na základe toho Francúzsko požiadalo o zníženie vyššie uvedených cieľov a vykonanie vyššie uvedených zmien a vykonávacie rozhodnutie Rady by sa malo zodpovedajúcim spôsobom zmeniť.

(13) Francúzsko objasnilo, že investíciu C8.I22 (Zvýšenie zdrojov Pôle Emploi) v rámci komponentu 8: Ochrana pracovných miest, mládež, zdravotné postihnutie, odborná príprava už nemožno úplne zrealizovať v pôvodnej podobe, pretože kríza spôsobená pandémiou ochorenia COVID-19 viedla k potrebe upraviť niektoré aspekty opatrení bez priameho vplyvu na jej príslušný cieľ. Na základe toho Francúzsko požiadalo o zmenu opisu investície C8.I22 (Zvýšenie zdrojov Pôle Emploi) v rámci komponentu 8: Ochrana pracovných miest, mládež, zdravotné postihnutie, odborná príprava a vykonávacie rozhodnutie Rady by sa malo zodpovedajúcim spôsobom zmeniť.

(14) Francúzsko objasnilo, že investíciu C8.I7 (Internátne školy pre excelentnosť) v rámci komponentu 8: Ochrana pracovných miest, mládež, zdravotné postihnutie, odborná príprava už nemožno zrealizovať podľa harmonogramu pôvodného plánu obnovy a odolnosti, keďže kríza spôsobená pandémiou ochorenia COVID-19 a narušenia dodávateľského reťazca viedli k výraznému oneskoreniu realizácie. Týka sa to odloženia cieľa 8-14 a zmeny opisu investície C8.I7 (Internátne školy pre excelentnosť) v rámci komponentu 8: Ochrana pracovných miest, mládež, zdravotné postihnutie, odborná príprava. Na základe toho Francúzsko požiadalo o predĺženie harmonogramu realizácie a o vykonanie vyššie uvedených zmien a vykonávacie rozhodnutie Rady by sa malo zodpovedajúcim spôsobom zmeniť.

(15) Francúzsko takisto objasnilo, že tri opatrenia už nemožno úplne zrealizovať v pôvodnom časovom rámci, a to z dôvodu vysokej inflácie. Týka sa to zmeny opisu investície C3.I5 (Ekologizácia štátneho vozového parku) a odloženie cieľa 3-30 investície C3.I6 (Ekologizácia prístavov) v rámci komponentu 3. Infraštruktúra a ekologická mobilita a úpravy cieľov 9-8 a 9-9 investície C9.I2 (Modernizácia a reštrukturalizácia nemocníc a ponuky zdravotnej starostlivosti) v rámci komponentu 9: Výskum, zdravie a závislosť, územná súdržnosť. Na základe toho Francúzsko požiadalo o predĺženie harmonogramu realizácie vyššie uvedených cieľov a o vykonanie vyššie uvedených zmien a vykonávacie rozhodnutie Rady by sa malo zodpovedajúcim spôsobom zmeniť.

(16) Francúzsko objasnilo, že tri opatrenia už nemožno úplne zrealizovať v ich pôvodnej podobe, pretože neočakávané právne alebo technické ťažkosti viedli k potrebe upraviť alebo zrušiť niektoré aspekty opatrení s cieľom zaviesť primeranejšie alebo účinnejšie riešenia. Týka sa to zmeny míľnika 1-2 a opisu reformy investície C1.R1 (reforma bývania) v rámci komponentu 1: Obnova budov, zmeny míľnika 6-8 a opisu investície C6.I3 (podpora inovatívnych podnikov) v rámci komponentu 6: Technologická suverenita a odolnosť a zmeny cieľa 7-21 investície C7.I4 (Digitálna modernizácia štátu – digitálne ID) v rámci komponentu 7: Digitalizácia štátu, území, podnikov, kultúry. Na základe toho Francúzsko požiadalo o zmenu vyššie uvedených míľnikov a cieľov a vykonanie vyššie uvedených zmien a vykonávacie rozhodnutie Rady by sa malo zodpovedajúcim spôsobom zmeniť.

(17) Francúzsko objasnilo, že štyri opatrenia už nemožno úplne zrealizovať, pretože neočakávané právne alebo technické ťažkosti viedli k výrazným oneskoreniam vo vykonávaní opatrenia, bez vplyvu na pôvodné ambície opatrenia. Týka sa to zmeny opisu investície C1.I2 (Energetická obnova a rozsiahla obnova sociálneho bývania) v rámci komponentu 1: Obnova budov, úpravy míľnika 2-3 reformy C2.R2 (Zákon o obehovom hospodárstve), pre ktorý sa zavádza dodatočný míľnik 2-3 bis, zmeny opisu investície C2.I5 [Prevencia seizmických rizík v DOM (Antily)] v rámci komponentu 2: Ekológia a biodiverzita a odloženia cieľa 7-30 investície C7.I11 (Podpora pre odvetvia kultúry a renovácie kultúrneho dedičstva) v rámci komponentu 7: Digitalizácia štátu, území, podnikov, kultúry. Na základe toho Francúzsko požiadalo o predĺženie harmonogramu realizácie vyššie uvedených míľnikov a cieľov a o vykonanie vyššie uvedených zmien a vykonávacie rozhodnutie Rady by sa malo zodpovedajúcim spôsobom zmeniť.

(18) Francúzsko objasnilo, že štyri opatrenia boli zmenené s cieľom zaviesť lepšie alternatívy, aby sa dosiahli pôvodné ambície opatrenia. Týka sa to zmeny opisu opatrenia a míľnika 1-3 reformy investície C1.R2 (Tepelná regulácia) v rámci komponentu 1: Obnova budov, pre ktorý sa zavádza dodatočný míľnik 1-3 bis, i) zmeny opisu reformy C2.R1 (Zákon o klíme a odolnosti) v rámci komponentu 2: Ekológia a biodiverzita, vypustenia súvisiaceho míľnika 2-2, ktorý sa ukázal ako nepodstatný a nahrádza sa cieľom súvisiacim s počtom zón s nízkymi emisiami v mestách zodpovedajúcim stupňu vykonávania tejto reformy, zmeny opisu investície C7.I8 (Administratívna kontinuita: digitálna modernizácia správy vzdelávacieho systému) v rámci komponentu 7: Digitalizácia štátu, území, podnikov, kultúry, čím sa zohľadňuje zmena v rozsahu pôsobnosti opatrenia, a zmeny opisu investície C8.I6: (Vytváranie pracovných miest pre mládež v odvetví športu) v rámci komponentu 8: Ochrana pracovných miest, mládež, zdravotné postihnutie, odborná príprava, čím sa zohľadňuje zmena v rozsahu pôsobnosti tohto opatrenia. Na základe toho Francúzsko požiadalo o zmenu/pridanie vyššie uvedených míľnikov a vykonanie vyššie uvedených zmien a vykonávacie rozhodnutie Rady by sa malo zodpovedajúcim spôsobom zmeniť.

(19) Francúzsko požiadalo o zvýšenie ambícií jedného opatrenia s cieľom zlepšiť monitorovanie jeho vykonávania. Týka sa to míľnika s poradovým číslom 7-14a opatrenia C7.R5 (Posúdenie kvality verejných výdavkov) v rámci komponentu 7: Digitalizácia štátu, území, podnikov, kultúry. Francúzsko preto požiadalo o doplnenie tohto míľnika a opatrenia do plánu a vykonávacie rozhodnutie Rady by sa malo zodpovedajúcim spôsobom zmeniť.

(20) Komisia sa domnieva, že dôvody, ktoré uviedlo Francúzsko, odôvodňujú zmenu podľa článku 21 ods. 2 nariadenia (EÚ) 2021/241.

***Opravy administratívnych chýb***

(21) V texte vykonávacieho rozhodnutia Rady bolo zistených 60 administratívnych chýb, ktoré ovplyvňujú 27 míľnikov a cieľov a 39 opatrení. Vykonávacie rozhodnutie Rady by sa malo zmeniť s cieľom opraviť tieto administratívne chyby, ktoré nezodpovedajú obsahu plánu obnovy a odolnosti predloženému Komisii 21. apríla 2021, a to podľa dohody medzi Komisiou a Francúzskom. Tieto administratívne chyby sa týkajú investície C1.I2 a míľnika 1-13 opatrenia C1.I4 v rámci komponentu 1: Obnova budov; opatrení C2.I4, C2.I7, C2.I8, cieľa 2-16 opatrenia C2.I9 v rámci komponentu 2: Ekológia a biodiverzita; opatrenia C3.I1, opatrenia C3.I4 a míľnika 3-26, opatrenia C3.I6 a cieľa 3-30 a míľnika 3-31 a opatrenia C3.I7 a míľnika 3-32 v rámci komponentu 3: Infraštruktúra a ekologická mobilita; opatrenia C4.I3 a cieľa 4-11 v rámci komponentu 4: Ekologické energie a technológie; míľnika 5-2 a opatrenia C5.R2 v rámci komponentu 5: Podpora podnikov; opatrenia C6.R1 komponentu 6 Technologická suverenita a odolnosť; míľnikov 7-1 a 7-2 opatrenia C7.R1, cieľa 7-16 a opatrenia C7I1, cieľa 7-18 opatrenia C7.I2, cieľa 7-23 a opatrenia C7.I6, opatrení C7.I7, C7.I8 a C7.I9, míľnika 7-31 a opatrenia C7.I11 v rámci komponentu 7 Digitalizácia štátu, území, podnikov, kultúry; opatrenia C8.R1, cieľa 8-7 opatrenia C8.R4, cieľa 8-8 a opatrenia C8.I1, opatrenia C8.I6, opatrenia C8.I7, cieľa 8-17 a opatrenia C8.I10, cieľa 8-18 opatrenia C8.I11, cieľa 8-20 a opatrenia C8I13, cieľa 8-21 a opatrenia C8.I14, opatrenia C8.I17, cieľa 8-27 a opatrenia C8.I19, cieľa 8-28 opatrenia C8.I20, cieľa 8-30 opatrenia C8.I21, opatrenia C8.I22 v rámci komponentu 8 Ochrana pracovných miest, mládež, zdravotné postihnutie, odborná príprava; opatrenia C9.I1, cieľov 9-7, 9-8, 9-9 a 9-10 a opatrenia C9.I2, opatrení C9.I4, C9.I5 a C9.I7 v rámci komponentu 9 Výskum, zdravie a závislosť, územná súdržnosť. Tieto opravy nemajú vplyv na vykonávanie príslušných opatrení.

***Kapitola REPowerEU na základe článku 21c nariadenia 2021/241***

(22) Kapitola REPowerEU obsahuje tri nové reformy a tri nové investície. Reformy sa týkajú nedávno prijatého zákona o urýchlení výroby obnoviteľných zdrojov energie, „plánu energetickej šetrnosti“ prijatého v októbri 2022, ktorého cieľom je znížiť spotrebu energie o 10 % do roku 2024 (v porovnaní so zimným obdobím rokov 2018 a 2019), a zriadenia Generálneho sekretariátu pre ekologické plánovanie. Tieto reformy účinne prispievajú k cieľom plánu REPowerEU, ako je stanovené v článku 21c ods. 3 nariadenia (EÚ) 2021/241: najmä zákon o obnoviteľných zdrojoch energie uľahčuje udeľovanie povolení a vymedzuje „zóny zrýchlenia“ podporujúce rýchle zavádzanie obnoviteľných zdrojov energie. Prispieva sa tak k ekologizácii energetického mixu a zvýšeniu výroby elektriny. „Plán energetickej šetrnosti“ prispieva k celkovému zníženiu spotreby energie vo Francúzsku a pomáha dosiahnuť okamžitú bezpečnosť dodávok. Generálny sekretariát svojou plánovacou a koordinačnou úlohou riadi národné stratégie v oblasti zelenej transformácie vrátane boja proti energetickej chudobe prostredníctvom revízie podporných programov na energetickú renováciu malých domácností.

(23) Tri nové investície v rámci kapitoly REPowerEU zahŕňajú i) dekarbonizáciu priemyslu, ii) výrobu a využívanie vodíka z obnoviteľných zdrojov a bezfosílneho vodíka a iii) obnovu verejných budov vo vlastníctve štátu. Prvá investícia slúži na podporu výroby priemyselného tepla na báze biomasy s cieľom nahradiť fosílne palivá, energetickej efektívnosti a zmeny výrobných procesov v odvetví priemyslu; preto prispieva k cieľu článku 21c ods. 3 písm. b) nariadenia (EÚ) 2021/241. Druhá investícia slúži na podporu štyroch projektov vybraných v rámci dôležitého projektu spoločného európskeho významu, ktoré prispievajú k vývoju a výrobe ľahkých úžitkových vozidiel využívajúcich vodík, k výrobe komponentov vodíkových palivových článkov a technológií na výrobu vodíka z obnoviteľných zdrojov a bezfosílneho vodíka v súlade s článkom 21c ods. 3 písm. b) a e) uvedeného nariadenia. Treťou investíciou je podpora energetickej obnovy verejných budov vo vlastníctve štátu s cieľom znížiť vo veľmi krátkom čase spotrebu energie a závislosť štátneho fondu budov od fosílnych palív v súlade s článkom 21c ods. 3 písm. b) uvedeného nariadenia.

(24) Kapitola REPowerEU zahŕňa aj jedno rozšírené opatrenie v rámci komponentu 1 (Obnova budov): Energetická obnova súkromných bytových domov vrátane tzv. tepelných sít. Toto rozšírené opatrenie zahrnuté do kapitoly REPowerEU predstavuje podstatné zlepšenie úrovne ambícií investície, ktorá už je zahrnutá vo vnútroštátnom pláne obnovy a odolnosti: systém podpory s názvom „MaPrimeRenov“, z ktorého sa financuje energetická obnova súkromných bytových domov, sa v súčasnosti reviduje s cieľom zlepšiť energetickú efektívnosť prác a urýchliť postupné odstraňovanie tepelných sít.

(25) Komisia upravený plán obnovy a odolnosti vrátane kapitoly REPowerEU posúdila podľa kritérií posudzovania stanovených v článku 19 ods. 3 nariadenia 2021/241.

***Vyvážená reakcia prispievajúca k šiestim pilierom***

(26) V súlade s článkom 19 ods. 3 písm. a) nariadenia (EÚ) 2021/241 a kritériom 2.1 prílohy V k nemu upravený plán obnovy a odolnosti vrátane kapitoly REPowerEU do značnej miery (hodnotenie A) predstavuje komplexnú a primerane vyváženú reakciu na hospodársku a sociálnu situáciu, čím primerane prispieva ku všetkým šiestim pilierom uvedeným v článku 3 uvedeného nariadenia, pričom zohľadňuje osobitné výzvy daného členského štátu a jemu pridelené finančné prostriedky.

(27) Rozsah opatrení upraveného plánu obnovy a odolnosti vrátane kapitoly REPowerEU zodpovedá cieľom nástroja s primeranou celkovou rovnováhou medzi piliermi. Prostriedky pridelené na zelenú (49,5 %) a digitálnu transformáciu (21,6 %) presahujú požiadavky nariadenia (EÚ) 2021/241 (o 37 %, resp. 20 %) a upraveným plánom sa tak významne prispieva k týmto pilierom.

***Riešenie všetkých výziev identifikovaných v odporúčaniach pre danú krajinu alebo významnej podskupiny týchto výziev***

(28) V súlade s článkom 19 ods. 3 písm. b) nariadenia (EÚ) 2021/241 a kritériom 2.2 prílohy V k nemu sa očakáva, že upravený plán obnovy a odolnosti vrátane kapitoly REPowerEU prispeje k účinnému riešeniu všetkých výziev alebo významnej podskupiny výziev (hodnotenie A) identifikovaných v príslušných odporúčaniach pre danú krajinu adresovaných Francúzsku vrátane ich fiškálnych aspektov alebo výziev identifikovaných v iných relevantných dokumentoch, ktoré Komisia oficiálne prijala v kontexte európskeho semestra v rokoch 2019, 2020 a 2022. V upravenom pláne obnovy a odolnosti sa konkrétne zohľadňujú odporúčania pre danú krajinu z roku 2022, ktoré sa týkajú energie.

(29) Upravený plán obnovy a odolnosti zahŕňa rozsiahly súbor vzájomne sa posilňujúcich reforiem a investícií, ktoré prispievajú k účinnému riešeniu všetkých výziev alebo významnej podskupiny hospodárskych a sociálnych výziev uvedených v odporúčaniach pre danú krajinu, ktoré Rada adresovala Francúzsku v kontexte európskeho semestra v rokoch 2019 a 2020, najmä s cieľom posilniť integráciu do trhu práce a riešiť nedostatok kvalifikovaných pracovníkov (odporúčania pre danú krajinu 2019.2, 2020.2); zlepšiť prepojenosť v rámci celého územia (odporúčania pre danú krajinu 2019.3.3, 2020.3.7); zvýšiť odolnosť systému zdravotnej starostlivosti (odporúčanie pre danú krajinu 2020.1.2); znížiť emisie v odvetví dopravy (odporúčanie pre danú krajinu 2020.3.4); investovať a zjednodušiť výskum a vývoj (odporúčania pre danú krajinu 2019.3.1, 2020.3.8).

(30) Očakáva sa, že kapitola REPowerEU prispeje k posilneniu ambícií plánu, pokiaľ ide o príslušné odporúčania pre danú krajinu riešené v oblasti energetiky a zelenej transformácie. Najmä úsilie v oblasti energetickej efektívnosti a znižovania závislosti od fosílnych palív (odporúčania pre danú krajinu 2019.3.2, 2020.3.5, 2022.4.1, 2022.4.3) sa výrazne zvýši vďaka rozšíreniu opatrení a novým opatreniam energetickej obnovy budov (súkromné bytové domy a štátne budovy), ako aj dekarbonizácii priemyslu (opatrenie „Bezfosílny priemysel“). Očakáva sa, že dôležitý projekt spoločného európskeho záujmu v oblasti vodíka takisto prispeje k rozvoju a zvýšeniu dopytu po obnoviteľných zdrojoch energie (odporúčania pre danú krajinu 2019.3.2, 2020.3.5, 2022.4.2) a k dekarbonizácii dopravy (odporúčanie pre danú krajinu 2020.3.4). Očakáva sa, že zákon o zrýchlení využívania energie z obnoviteľných zdrojov prispeje k podpore využívania energie z obnoviteľných zdrojov a k zlepšeniu právneho rámca, ako sa uvádza v odporúčaní pre danú krajinu 2022.4.2.

(31) Vypustenie čiastkového opatrenia „Podpora výroby dekarbonizovaného vodíka“ (čiastkové opatrenie C4.I2) je vyvážené dodatočnými projektmi v odvetví vodíka v rámci kapitoly REPowerEU. Očakáva sa, že tieto projekty nepriamo prispejú k podpore zavádzania obnoviteľných zdrojov energie zvýšením dopytu, čím prispejú k vykonávaniu odporúčaní pre danú krajinu 2019.3.2 a 2020.3.5. V pôvodnom posúdení plánu sa vypustené opatrenie „príspevok do regionálnych investičných fondov“ (C5.I1) považovalo za relevantné z hľadiska splnenia odporúčania pre danú krajinu 2020.3.1. V súčasnosti sa táto výzva hodnotí ako „úplne realizovaná“, a preto sa nepovažuje za relevantnú pre posúdenie revidovaného plánu obnovy a odolnosti.

(32) Upravený plán obnovy a odolnosti zahŕňa dodatočný míľnik týkajúci sa každoročného posúdenia opatrení prijatých na zlepšenie kvality verejných výdavkov (míľnik 7-14a), ktorý má byť splnený do roku 2025. Očakáva sa, že tento nový míľnik poskytne ďalšie uistenie o účinnom vykonávaní nového francúzskeho mechanizmu revízie výdavkov s cieľom zabezpečiť, aby sa od roku 2023 riadne vykonávali pravidelné hodnotenia verejných výdavkov a ich výsledky sa zohľadňovali vo finančných zákonoch tak, aby sa premietli do úspor výdavkov a zvýšenia efektívnosti.

(33) Očakáva sa, že upravený plán obnovy a odolnosti prispeje riešením uvedených výziev aj k náprave nerovnováh, ako sa uvádza v odporúčaniach vydaných podľa článku 6 nariadenia (EÚ) č. 1176/2011 v rokoch 2019 a 2020, ktoré Francúzsko zažíva, najmä pokiaľ ide o vysoký verejný dlh a slabú dynamiku konkurencieschopnosti v kontexte nízkeho rastu produktivity.

***Príspevok k rastovému potenciálu, tvorbe pracovných miest a ekonomickej, sociálnej a inštitucionálnej odolnosti***

(34) V súlade s článkom 19 ods. 3 písm. c) nariadenia (EÚ) 2021/241 a kritériom 2.3 prílohy V k nemu sa očakáva, že upravený plán obnovy a odolnosti vrátane kapitoly REPowerEU bude mať vysoký vplyv (hodnotenie A) na posilnenie rastového potenciálu, tvorbu pracovných miest a ekonomickú, sociálnu a inštitucionálnu odolnosť Francúzska, pričom prispeje k vykonávaniu Európskeho piliera sociálnych práv, a to aj podporou politík pre deti a mládež, a značne zmierni hospodársky a sociálny dosah krízy spôsobenej ochorením COVID-19, čím posilní hospodársku, sociálnu a územnú súdržnosť a konvergenciu v rámci Únie.

(35) V pôvodnom posúdení plánu obnovy a odolnosti, v súlade s článkom 19 ods. 3 písm. c) nariadenia (EÚ) 2021/241 a kritériom 2.3 prílohy V k nemu, sa zistilo, že plán obnovy a odolnosti bude mať veľký vplyv na posilnenie rastového potenciálu, tvorbu pracovných miest a ekonomickú, sociálnu a inštitucionálnu odolnosť Francúzska, pričom prispeje k vykonávaniu Európskeho piliera sociálnych práv, a to aj podporou politík pre deti a mládež, a značne zmierni hospodársky a sociálny dosah krízy spôsobenej ochorením COVID-19, čím posilní hospodársku, sociálnu a územnú súdržnosť a konvergenciu v rámci Únie. (Hodnotenie A).

(36) Zo simulácií útvarov Komisie vyplýva, že plán obnovy a odolnosti má spolu s ostatnými opatreniami Nástroja Európskej únie na obnovu potenciál zvýšiť do roku 2026 HDP Francúzska o 0,3 až 0,7, pričom tento odhad nezahŕňa možný pozitívny vplyv štrukturálnych reforiem, ktorý môže byť významný.

(37) V pláne obnovy a odolnosti, v znení, v akom bol prijatý, sú zahrnuté významné investície a reformy v oblasti riešenia sociálnych výziev, ako aj zlepšenia sociálnej súdržnosti a integrácie niektorých zraniteľných skupín (znevýhodnení mladí ľudia, osoby so zdravotným postihnutím a staršie osoby). S cieľom podporiť dosiahnutý stupeň vzdelania a začlenenie do trhu práce opatrenia zahŕňali najmä podporu učňovskej prípravy, cielené dotácie na prijímanie pracovníkov, programy na predchádzanie predčasnému ukončeniu vzdelávania a odbornej prípravy, rozvoj internátnych škôl, podporu verejných služieb zamestnanosti a investície do prístupu k možnostiam zvyšovania kvalifikácie a rekvalifikácie v súlade s potrebami trhu práce. Na podporu prístupu k službám v oblasti zdravotnej starostlivosti zahŕňal prijatý plán aj investície do modernizácie a digitalizácie systému zdravotnej starostlivosti. Niektoré investície, napríklad do obnovy sociálneho bývania, boli zamerané na zníženie energetickej chudoby.

(38) V rámci zmeny plánu obnovy a odolnosti sa znížilo finančné krytie určené na niektoré z uvedených investícií v sociálnej oblasti a v oblasti zamestnanosti, čo malo primeraný vplyv na ich očakávaný výsledok. V zmenených cieľoch sa tieto zmeny zohľadňujú. Pôvodné kladné posúdenie sociálneho vplyvu plánu na sociálnu súdržnosť však zostáva nezmenené. Plán sa stále zaoberá najmä relevantnými sociálnymi výzvami a výzvami v oblasti zamestnanosti, ako je zvyšovanie zamestnanosti, posilňovanie integrácie do trhu práce a zvyšovanie kvalifikácie pracovnej sily.

***Zásada „výrazne nenarušiť“***

(39) V súlade s článkom 19 ods. 3 písm. d) nariadenia (EÚ) 2021/241 a kritériom 2.4 prílohy V k nemu sa očakáva, že upravený plán obnovy a odolnosti vrátane kapitoly REPowerEU zabezpečí, že žiadne opatrenie (hodnotenie A) na vykonávanie reforiem a investičných projektov zahrnutých do uvedeného plánu obnovy a odolnosti výrazne nenaruší environmentálne ciele v zmysle článku 17 nariadenia Európskeho parlamentu a Rady (EÚ) 2020/852[[5]](#footnote-6) (zásada „výrazne nenarušiť“).

(40) Zmeny zavedené v opatreniach prostredníctvom revízie plánu nemajú vplyv na posúdenie vykonané pre pôvodnú verziu plánu obnovy a odolnosti, ktorá zostáva rovnaká.

(41) Pokiaľ ide o nové reformy a investície zavedené v kapitole REPowerEU, Francúzsko poskytlo systematické posúdenie každého opatrenia z hľadiska zásady „výrazne nenarušiť“ v súlade s technickým usmernením „výrazne nenarušiť“ (2021/C58/01) a napríklad poskytlo odôvodnenie spôsobov uplatňovania existujúceho legislatívneho rámca Únie a Francúzska s cieľom výrazne nenarušiť. Poskytnuté informácie umožňujú dospieť k záveru, že upravený plán by mal zabezpečiť, aby žiadne opatrenie nespôsobilo významnú škodu.

***Príspevok k dosahovaniu cieľov plánu REPowerEU***

(42) V súlade s článkom 19 ods. 3 písm. da) nariadenia (EÚ) 2021/241 a kritéria 2.12 prílohy V k nemu sa očakáva, že kapitola REPowerEU do značnej miery (hodnotenie A) účinne prispieva k energetickej bezpečnosti, diverzifikácii dodávok energie v Únii, zvýšeniu využívania obnoviteľných zdrojov a energetickej efektívnosti, zvýšeniu kapacít na uskladňovanie energie alebo potrebnému zníženiu závislosti od fosílnych palív pred rokom 2030.

(43) Očakáva sa, že vykonávanie opatrení zahrnutých do kapitoly REPowerEU významne prispeje k podpore cieľov stanovených v článku 21c ods. 3 písm. b) a e) nariadenia (EÚ) 2021/241. Rozšírením opatrenia C1.I1 Energetická obnova súkromných bytových domov (C10.I4) a pridaním nového opatrenia týkajúceho sa obnovy verejných budov vo vlastníctve štátu s veľmi krátkodobým cieľom znížiť dopyt po energii pred zimným obdobím v rokoch 2023 až 2025 (C10.I3) a zavedením novej reformy zameranej na zníženie spotreby energie vo všetkých odvetviach vo Francúzsku (Plan de sobriété énergétique) sa v kapitole REPowerEU posilnila ambícia účinne zlepšiť energetickú efektívnosť budov v súlade s cieľmi stanovenými v článku 21c ods. 3 písm. b) uvedeného nariadenia. Konkrétne rozšírenie opatrení v súvislosti s energetickou obnovou súkromných bytov (C1.I1) so systémom MaPrimeRenov, poskytujúcim lepšie pokrytie zraniteľných domácností, pomôže spolu s novým „plánom energetickej šetrnosti“ pri riešení energetickej chudoby v súlade s cieľom stanoveným v článku 21 ods. 3 písm. c) uvedeného nariadenia. Opatrenie „Bezfosílny priemysel“ sa zameriava na urýchlenie dekarbonizácie priemyslu a riešenie cieľov uvedených v článku 21c ods. 3 písm. b) a d) uvedeného nariadenia. Cieľom štyroch projektov zahrnutých do investície týkajúcej sa dôležitého projektu spoločného európskeho záujmu v oblasti vodíka je prispieť k zvýšeniu výroby a využívania vodíka z obnoviteľných zdrojov a bez fosílnych palív a k cieľom uvedeným v článku 21c ods. 3 písm. b) a e) uvedeného nariadenia. Zavedením reformy zameranej na zjednodušenie postupov udeľovania povolení na zavádzanie obnoviteľných zdrojov energie si plán dáva za cieľ urýchlenie zavádzania energie z obnoviteľných zdrojov a prispieva k cieľu uvedenému v článku 21c ods. 3 písm. b) uvedeného nariadenia, t. j. k diverzifikácii dodávok energie v Únii zvýšením podielu a urýchlením zavádzania energie z obnoviteľných zdrojov. Takisto sa očakáva, že vytvorenie Generálneho sekretariátu pre ekologické plánovanie (SGPE) zvýši konzistentnosť politík a zlepší koordináciu a vykonávanie národných stratégií v oblasti klímy a energetiky, čím sa zabezpečí súlad s európskymi záväzkami Francúzska.

(44) Kapitola REPowerEU je v súlade so záväzkom Francúzska znížiť emisie skleníkových plynov. Opatrenia posilňujú záväzky zahrnuté v pôvodnom pláne obnovy a odolnosti o energetickej efektívnosti tým, že zvyšujú tempo energetickej obnovy pre domácnosti aj priemysel.

(45) Kapitola REPowerEU sa zaoberá aj potrebou diverzifikácie od fosílnych palív prostredníctvom urýchlenia zavádzania obnoviteľných zdrojov energie a podpory inovácií v oblasti zavádzania bezfosílneho vodíka a vodíka z obnoviteľných zdrojov energie, čím sa zvýši energetická bezpečnosť Francúzska.

***Opatrenia, ktoré majú cezhraničný rozmer či účinok alebo rozmer či účinok zahŕňajúci viac krajín***

(46) V súlade s článkom 19 ods. 3 písm. db) nariadenia (EÚ) 2021/241 a kritériom 2.13 prílohy V k nemu sa očakáva, že opatrenia obsiahnuté v kapitole REPowerEU majú do značnej miery (hodnotenie A) cezhraničný rozmer či účinok alebo rozmer či účinok zahŕňajúci viac krajín.

(47) Investícia „dôležitý projekt spoločného európskeho záujmu v oblasti vodíka“ je projekt s medzinárodným a cezhraničným rozmerom s výnimkou projektu týkajúceho sa vývoja vozidiel s nulovými emisiami. Okrem toho vďaka investíciám súvisiacim s energetickou obnovou verejných budov a rozšírenému opatreniu C10.I4 Energetická obnova súkromných bytových domov, revidovaný plán prispieva k zvýšeniu tempa obnovy budov s cieľom znížiť závislosť od fosílnych palív a znížiť dopyt po energii. Tieto opatrenia dopĺňa „Fosílny priemysel s nulovými emisiami“, ktorého cieľom je takisto zníženie závislosti od fosílnych palív a zníženie energetickej náročnosti odvetvia priemyslu.

(48) Celkové náklady na tieto opatrenia predstavujú spolu 2,6 miliardy EUR, čo je viac ako 30 % odhadovaných nákladov kapitoly REPowerEU.

***Príspevok k zelenej transformácii vrátane biodiverzity***

(49) V súlade s článkom 19 ods. 3 písm. e) nariadenia (EÚ) 2021/241 a kritériom 2.5 prílohy V k nemu upravený plán obnovy a odolnosti vrátane kapitoly REPowerEU obsahuje opatrenia, ktoré do značnej miery (hodnotenie A) prispievajú k zelenej transformácii vrátane biodiverzity alebo k riešeniu výziev, ktoré z nej vyplývajú. Na opatrenia na podporu klimatických cieľov pripadá suma, ktorá predstavuje 49,5 % celkových prostriedkov pridelených na plán obnovy a odolnosti a 91,6 % celkových odhadovaných nákladov na opatrenia v kapitole REPowerEU, vypočítaná podľa metodiky uvedenej v prílohe VI k uvedenému nariadeniu. V súlade s článkom 17 nariadenia (EÚ) 2021/241 je upravený plán obnovy a odolnosti vrátane kapitoly REPowerEU v súlade s informáciami uvedenými v národnom energetickom a klimatickom pláne na roky 2021 – 2030.

(50) Stiahnuté alebo obmedzené opatrenia nemajú vplyv na celkové ambície plánu týkajúce sa zelenej transformácie, zatiaľ čo kapitola REPowerEU prináša významné úsilie na ďalšie presadzovanie zelenej transformácie Francúzska, keďže všetky reformy a investície integrálne prispievajú k zníženiu závislosti od fosílnych palív, zvýšeniu energetickej efektívnosti a zlepšeniu regulačného rámca umožňujúceho boj proti zmene klímy.

(51) Upravený plán obnovy a odolnosti vrátane kapitoly REPowerEU bude naďalej výrazne prispievať k zelenej transformácii vrátane biodiverzity, ako aj k dosiahnutiu cieľov Únie v oblasti klímy do roku 2030 a zároveň sa splní cieľ klimatickej neutrality EÚ do roku 2050.

***Príspevok k digitálnej transformácii***

(52) V súlade s článkom 19 ods. 3 písm. f) nariadenia (EÚ) 2021/241 a kritériom 2.6 prílohy V k nemu upravený plán obnovy a odolnosti zahŕňa opatrenia, ktoré do značnej miery prispievajú k digitálnej transformácii alebo k riešeniu výziev, ktoré z nej vyplývajú. Na opatrenia na podporu digitálnych cieľov pripadá suma, ktorá predstavuje 21,6 % celkových prostriedkov pridelených na upravený plán obnovy a odolnosti, vypočítaná podľa metodiky uvedenej v prílohe VII k uvedenému nariadeniu.

(53) Revízia plánu nemala vplyv na jeho ambície v oblasti digitalizácie ani na pôvodné posúdenie. Upravený plán obnovy a odolnosti naďalej významne prispieva k digitálnej transformácii podnikov, administratívy a k zvyšovaniu digitálnych zručností pracovnej sily, žiakov a obyvateľstva s očakávaným trvalým vplyvom.

***Trvalý vplyv***

(54) V súlade s článkom 19 ods. 3 písm. g) nariadenia (EÚ) 2021/241 a kritériom 2.7 prílohy V k nemu sa očakáva, že upravený plán obnovy a odolnosti vrátane kapitoly REPowerEU bude mať na Francúzsko do značnej miery (hodnotenie A) trvalý vplyv.

(55) V pôvodnom posúdení plánu obnovy a odolnosti, v súlade s článkom 19 ods. 3 písm. g) nariadenia (EÚ) 2021/241 a kritériom 2.7 prílohy V k nemu, sa zistilo, že plán obnovy a odolnosti bude mať na Francúzsko do značnej miery (hodnotenie A) trvalý vplyv.

(56) Upravený plán obnovy a odolnosti neznižuje ambície pôvodného plánu ako celku. Zohľadňuje znížený objem pridelených prostriedkov, dlhotrvajúci vplyv krízy spôsobenej pandémiou ochorenia COVID-19, infláciu a narušenia dodávateľských reťazcov, ako aj niektoré neočakávané právne alebo technické ťažkosti alebo dostupnosť lepších alternatív na realizáciu niektorých opatrení – a zahŕňa novú kapitolu REPowerEU, ktorá by tiež mala mať spolu s existujúcimi opatreniami trvalé pozitívne účinky na francúzske hospodárstvo a ďalej podporovať jeho zelenú transformáciu. Predovšetkým sa očakáva, že opatrenia REPowerEU prispejú k zelenej transformácii tým, že podporia úsilie Francúzska o dekarbonizáciu, energetickú transformáciu a zníženie jeho energetickej závislosti. Očakáva sa, že opatrenia REPowerEU na dekarbonizáciu priemyslu a energetickú obnovu súkromných bytových domov a verejných budov budú mať trvalý vplyv na zníženie emisií skleníkových plynov a energetickej chudoby. Kapitola REPowerEU prispeje aj k financovaniu dôležitého projektu spoločného európskeho záujmu v oblasti vodíka, čím sa prispeje k rozvoju cesty výroby a spotreby vodíka z obnoviteľných zdrojov a bezfosílneho vodíka s očakávaným dlhodobým vplyvom na zníženie dlhodobých emisií. Rozšírené opatrenie v kapitole REPowerEU v revidovanom pláne takisto pomáha rozšíriť ambície Francúzska v oblasti zelenej transformácie prostredníctvom ďalšej energetickej obnovy súkromných bytových domov (C1.I1). Trvalý vplyv plánu sa môže posilniť aj synergiami medzi plánom obnovy a odolnosti a inými programami vrátane programov financovaných z fondov politiky súdržnosti, a to najmä vecným riešením územných výziev a podporou vyváženého rozvoja.

(57) Očakáva sa, že reformy zahrnuté v kapitole REPowerEU budú mať dlhodobý vplyv na Francúzsko tým, že pomôžu znížiť spotrebu energie vo všetkých odvetviach vo Francúzsku v rámci „plánu energetickej šetrnosti“ (*Plan de sobriété énergétique*), zjednodušia postup udeľovania povolení pre obnoviteľné zdroje energie v rámci „zákona o urýchlení výroby energie z obnoviteľných zdrojov“ (*Loi d'accélération de la production des énergies rénouvelables*) a zabezpečia zriadenie Generálneho sekretariátu pre ekologické plánovanie (SGPE), čím sa zvýši konzistentnosť politík a podporí sa záväzok Francúzska plniť európske ciele.

***Monitorovanie a realizácia***

(58) V súlade s článkom 19 ods. 3 písm. h) nariadenia (EÚ) 2021/241 a kritériom 2.8 prílohy V k nemu sú opatrenia navrhované v upravenom pláne obnovy a odolnosti vrátane kapitoly REPowerEU primerané (hodnotenie A) na zabezpečenie účinného monitorovania a realizácie plánu obnovy a odolnosti vrátane predpokladaného harmonogramu, míľnikov a cieľov a súvisiacich ukazovateľov.

(59) Povaha a rozsah navrhovaných úprav francúzskeho plánu obnovy a odolnosti nemajú vplyv na predchádzajúce posúdenie účinného monitorovania a realizácie plánu obnovy a odolnosti. Míľniky a ciele spojené s upravenými opatreniami vrátane opatrení v kapitole REPowerEU sú jasné a realistické a navrhované ukazovatele pre tieto míľniky a ciele sú relevantné, prijateľné a spoľahlivé.

***Výpočet nákladov***

(60) V súlade s článkom 19 ods. 3 písm. i) nariadenia (EÚ) 2021/241 a kritériom 2.9 prílohy V k nemu je odôvodnenie uvedené v upravenom pláne obnovy a odolnosti vrátane kapitoly REPowerEU týkajúce sa výšky odhadovaných celkových nákladov na plán do strednej miery (hodnotenie B) primerané a realistické, je v súlade so zásadou nákladovej efektívnosti a zodpovedá očakávanému vnútroštátnemu hospodárskemu a sociálnemu vplyvu.

(61) Pokiaľ ide o posúdenie nákladov pôvodného plánu na rok 2021, Francúzsko vo všeobecnosti poskytlo k opatreniam rozpis nákladov s odkazom na predchádzajúce podobné projekty alebo vykonané štúdie, ktorými odôvodňuje číselné údaje o nákladoch, ako aj primerané vysvetlenia metodiky použitej na stanovenie celkových nákladov. Odôvodnenie výšky odhadovaných celkových nákladov na plán obnovy a odolnosti, ktoré bolo poskytnuté v pôvodnom pláne, bolo do strednej miery primerané a realistické, v súlade so zásadou nákladovej efektívnosti a zodpovedalo očakávanému vnútroštátnemu hospodárskemu a sociálnemu vplyvu a v danom čase získalo hodnotenie B.

(62) V prípade opatrení, ktoré boli v revidovanom pláne znížené s cieľom zohľadniť zníženie pridelených prostriedkov (článok 18 nariadenia o Mechanizme na podporu obnovy a odolnosti), sa posudzovali zmenené náklady v prípade, že zníženie odhadovaných nákladov nebolo priamo úmerné zníženiu príslušných míľnikov alebo cieľov. Francúzsko vo všeobecnosti poskytlo kvalitnú metodiku a podpornú dokumentáciu, ktoré dokazovali, že úpravy nákladov boli primerané a realistické. Týkalo sa to opatrení C2.I6 Bezpečné vodohospodárske siete, C7.I1 Digitálna modernizácia spoločností, C8.I6 Vytváranie pracovných miest pre mladých ľudí v oblasti športu, C8.I9 Štátne záruky na študentské pôžičky, C8.I10 Personalizované cesty pre mladých ľudí vo veku 16 – 18 rokov, ktorí nie sú zamestnaní, ani nie sú v procese vzdelávania alebo odbornej prípravy, C8.I2 Rekvalifikácia prostredníctvom programov duálnej odbornej prípravy (Pro A) a C8.I18 Digitálny vzdelávací obsah: platformy pre digitálny obsah. Dve opatrenia boli znížené priamo úmerne podľa odhadovaných nákladov a nových alebo revidovaných cieľov (C4.I3 Plán podpory odvetvia letectva a C6.I1 Zachovanie zamestnanosti v oblasti výskumu a vývoja). Stiahli sa celé opatrenia alebo čiastkové opatrenia s dobre identifikovanými nákladmi v počiatočnom hodnotení (čiastkové opatrenie pre ťažké vozidlá z oblasti C3.I2 Podpora čistých vozidiel, výrobný mechanizmus z oblasti C4.I2 Vývoj dekarbonizovaného vodíka, C5.I1 Regionálne investičné fondy, plány pre tlačové odvetvia, sektor kníh a pre kinematografiu z oblasti C7.I11 Kultúra). V prípade opatrení s revidovaným opisom alebo cieľom, ktoré vyvolali zmenu nákladov v porovnaní s pôvodným plánom (napr. inflácia), Francúzsko poskytlo podrobný výpočet a podporné dôkazy o zmenách. Týkalo sa to opatrení C3.I5 Ekologizácia štátneho vozového parku, C7.I11 Kultúra (čiastkové opatrenie Katedrály a národné historické pamiatky) a C9.I3 Renovácia lekárskych a sociálnych zariadení. Pokiaľ ide o opatrenia uvedené v kapitole REPowerEU, z posúdenia odhadov nákladov a sprievodnej dokumentácie vyplýva, že väčšina nákladov je primeraná a realistická. Náklady na rozšírené opatrenie boli preukázané ako primerané. V prípade nových opatrení bolo poskytnuté úplné preukázanie nákladov. Tomuto kritériu posudzovania však nemožno prisúdiť hodnotenie A, pretože použitá metodika nie je vždy dostatočne dobre vysvetlená a súvislosť medzi odôvodnením, podpornými dôkazmi a samotnými nákladmi nie je úplne jasná. Na záver možno konštatovať, že odhadované celkové náklady na plán obnovy a odolnosti sú v súlade so zásadou nákladovej efektívnosti a zodpovedajú očakávanému vnútroštátnemu hospodárskemu a sociálnemu vplyvu.

***Ochrana finančných záujmov Únie***

(63) V súlade s článkom 19 ods. 3 písm. j) nariadenia (EÚ) 2021/241 a kritériom 2.10 prílohy V k nemu boli opatrenia navrhované v pôvodnom pláne obnovy a odolnosti primerané (hodnotenie A) na predchádzanie korupcii, podvodom a konfliktom záujmov pri využívaní finančných prostriedkov poskytnutých na základe uvedeného nariadenia, ako aj na odhaľovanie a nápravu týchto javov, pričom sa očakávalo, že tieto opatrenia účinne zabránia dvojitému financovaniu na základe uvedeného nariadenia a z iných programov Únie. Povaha a rozsah navrhovaných zmien plánu obnovy a odolnosti Francúzska nemajú vplyv na kladné posúdenia, keďže nové investície a reformy zahrnuté do kapitoly REPowerEU majú podliehať rovnakým audítorským a kontrolným postupom ako tie, ktoré sa v súčasnosti uplatňujú v prípade ostatných opatrení plánu. Tým nie je dotknuté uplatňovanie iných inštrumentov a nástrojov na podporu a presadzovanie súladu s právom Únie vrátane nástrojov na predchádzanie korupcii, podvodom a konfliktom záujmov, ich odhaľovanie a nápravu, ako aj nástrojov na ochranu rozpočtu Únie v súlade s nariadením Európskeho parlamentu a Rady (EÚ, Euratom) 2020/2092[[6]](#footnote-7).

***Koherentnosť plánu obnovy a odolnosti***

(64) V súlade s článkom 19 ods. 3 písm. k) nariadenia (EÚ) 2021/241 a kritériom 2.11 prílohy V k nemu upravený plán obnovy a odolnosti vrátane kapitoly REPowerEU zahŕňa do značnej miery (hodnotenie A) opatrenia na vykonávanie reforiem a verejných investičných projektov, ktoré predstavujú súdržné činnosti.

(65) Štruktúru pôvodného francúzskeho plánu obnovy a odolnosti tvorí deväť koherentných komponentov, ktoré podporujú spoločné ciele stimulovať obnovu francúzskeho hospodárstva, prispievať k zelenej a digitálnej transformácii a zlepšiť odolnosť Francúzska. Plán obnovy a odolnosti preto prispieva k udržateľnému a inkluzívnemu rastu Francúzska. Každý komponent stavia na konzistentných balíkoch reforiem aj investícií zahŕňajúcich opatrenia, ktoré sa navzájom posilňujú alebo dopĺňajú. Naprieč rôznymi komponentmi zároveň existujú synergie a žiadne opatrenie nie je v rozpore s iným opatrením ani neoslabuje efektívnosť iného opatrenia.

(66) Úpravou sa mení deväť existujúcich komponentov a pridáva sa ďalší (desiaty) komponent, kapitola REPowerEU. Úpravy existujúcich kapitol nemenia celkovú súdržnosť plánu, pričom sa zohľadňuje spôsob, akým sa jednotlivé komponenty navzájom posilňujú a dopĺňajú. Dodatočný komponent týkajúci sa cieľov REPowerEU prináša ďalšiu vrstvu súdržnosti, keďže zahŕňa nové a rozšírené opatrenia v nadväznosti na tri doplnkové osi zamerané na energetiku. Tieto tri osi sú: rozvoj inovatívnych vodíkových technológií, investície do energetickej efektívnosti budov a podpora obnoviteľných zdrojov energie a priemyslu bez fosílnych palív. Komponenty upraveného plánu sú postavené na konzistentných balíkoch reforiem a investícií.

***Konzultačný postup***

(67) Francúzsko v súlade so svojím vnútroštátnym právnym rámcom uskutočnilo sériu konzultácií s príslušnými zainteresovanými stranami s cieľom prediskutovať zmeny nariadenia (EÚ) 2021/241, ako aj obsah upraveného plánu obnovy a odolnosti. S miestnymi a regionálnymi orgánmi sa 30. marca 2023 uskutočnili formálne konzultácie o reformách a investíciách plánovaných v rámci novej kapitoly REPowerEU. V ten istý deň sa uskutočnili aj konzultácie so sociálnymi partnermi vrátane zástupcov profesijných organizácií prostredníctvom Rady pre hospodárske, sociálne a environmentálne záležitosti (CESE) a Výboru pre sociálny dialóg o európskych a medzinárodných záležitostiach (CDSEI).

(68) Do realizácie investícií a reforiem zahrnutých do upraveného plánu obnovy a odolnosti vrátane kapitoly REPowerEU je nevyhnutné zapojiť všetky miestne orgány a zainteresované strany vrátane sociálnych partnerov, aby príslušní aktéri prijali zodpovednosť za plán.

***Kladné posúdenie***

(69) V nadväznosti na kladné posúdenie Komisie týkajúce sa upraveného plánu obnovy a odolnosti vrátane kapitoly REPowerEU obsahujúce konštatovanie, že plán uspokojivo spĺňa kritériá posudzovania stanovené v nariadení (EÚ) 2021/241, by sa v mali v súlade s článkom 20 ods. 2 uvedeného nariadenia a prílohou V k nemu stanoviť reformy a investičné projekty potrebné na realizáciu upraveného plánu obnovy a odolnosti vrátane kapitoly REPowerEU, príslušné míľniky, ciele a ukazovatele, ako aj suma, ktorú Únia poskytne na realizáciu upraveného plánu obnovy a odolnosti vrátane kapitoly REPowerEU vo forme nenávratnej finančnej podpory.

***Finančný príspevok***

(70) Odhadované celkové náklady na upravený plán obnovy a odolnosti Francúzska vrátane kapitoly REPowerEU predstavujú 41 864 300 141 EUR. Keďže suma odhadovaných celkových nákladov na upravený plán obnovy a odolnosti prevyšuje aktualizovaný maximálny finančný príspevok, ktorý má Francúzsko k dispozícii, finančný príspevok vypočítaný podľa článku 11 pridelený na francúzsky upravený plán obnovy a odolnosti vrátane kapitoly REPowerEU by mal byť rovný celkovej výške finančného príspevku, ktorý je k dispozícii na francúzsky upravený plán obnovy a odolnosti vrátane kapitoly REPowerEU. Táto suma predstavuje 37 448 495 278 EUR.

(71) V súlade s článkom 21a ods. 5 nariadenia (EÚ) 2021/241 Francúzsko 20. apríla 2023 predložilo žiadosť o pridelenie príjmov uvedených v článku 21a ods. 1 uvedeného nariadenia, ktoré sa rozdelia medzi členské štáty na základe ukazovateľov stanovených v metodike uvedenej v prílohe IVa k nariadeniu (EÚ) 2021/241. Odhadované celkové náklady na opatrenia uvedené v článku 21c ods. 3 písm. b) až f) zahrnuté do kapitoly REPowerEU predstavujú 2 826 330 141 EUR. Keďže táto suma prevyšuje alokovaný podiel, ktorý je k dispozícii pre Francúzsko, dodatočná nenávratná finančná podpora dostupná pre Francúzsko by mala byť rovná alokovanému podielu. Táto suma predstavuje 2 317 477 900 EUR.

(72) Okrem toho Francúzsko 1. marca 2023 predložilo odôvodnenú žiadosť o prevod časti svojich predbežne pridelených prostriedkov zo zdrojov pobrexitovej adaptačnej rezervy do mechanizmu v súlade s článkom 4a nariadenia Európskeho parlamentu a Rady (EÚ) 2021/1755[[7]](#footnote-8), čo predstavuje sumu 504 000 000 EUR. Táto suma by sa mala sprístupniť na podporu reforiem a investícií z kapitoly REPowerEU vo forme dodatočnej nenávratnej finančnej podpory. Suma, ktorá už bola vyplatená ako predbežné financovanie, by sa mala dať k dispozícii hneď po jej vymožení.

(73) Celkový finančný príspevok, ktorý má Francúzsko k dispozícii, by mal predstavovať 40 269 973 178 EUR.

***Predbežné financovanie REPowerEU***

(74) Francúzsko požiadalo o tieto finančné prostriedky na realizáciu kapitoly REPowerEU: 2 821 477 900 EUR vo forme finančného príspevku vypočítaného v súlade s článkom 11, prevod sumy 504 000 000 EUR z predbežne pridelených prostriedkov zo zdrojov pobrexitovej adaptačnej rezervy a pridelenie sumy 2 317 477 900 EUR z príjmov zo systému obchodovania s emisiami podľa smernice Európskeho parlamentu a Rady 2003/87/ES.

(75) V prípade týchto súm Francúzsko 20. apríla 2023 požiadalo o predbežné financovanie vo výške 20 % požadovaných finančných prostriedkov v zmysle článku 21d nariadenia (EÚ) 2021/241. Podľa dostupnosti zdrojov by sa uvedené predbežné financovanie malo Francúzsku sprístupniť s výhradou nadobudnutia platnosti dohody, ktorá sa uzavrie medzi Komisiou a Francúzskom podľa článku 23 ods. 1 nariadenia (EÚ) 2021/241 (ďalej len „dohoda o financovaní“), a v súlade s ňou.

(76) Vykonávacie rozhodnutie Rady (ST 10162 2021 INIT; ST 10162 2021 ADD 1) zo 6. júla 2021 o schválení posúdenia plánu obnovy a odolnosti Francúzska by sa preto malo zodpovedajúcim spôsobom zmeniť. V záujme jasnosti by sa príloha k uvedenému vykonávaciemu rozhodnutiu mala úplne nahradiť,

PRIJALA TOTO ROZHODNUTIE:

Článok 1

Vykonávacie rozhodnutie (EÚ) ST 10162 2021 INIT; ST 10162 2021 ADD 1) zo 6. júla 2021 sa mení takto:

1. Článok 1 sa nahrádza takto:

„Článok 1

Posúdenie upraveného plánu obnovy a odolnosti Francúzska na základe kritérií stanovených v článku 19 ods. 3 nariadenia (EÚ) 2021/241 sa schvaľuje. Reformy a investičné projekty v rámci plánu obnovy a odolnosti, podrobnosti a harmonogram monitorovania a realizácie plánu obnovy a odolnosti vrátane príslušných míľnikov a cieľov, príslušné ukazovatele týkajúce sa plnenia plánovaných míľnikov a cieľov, ako aj opatrenia na poskytnutie plného prístupu k podkladovým relevantným údajom Komisii sú stanovené v prílohe k tomuto rozhodnutiu.“

2. V článku 2 sa odseky 1 a 2 nahrádzajú takto:

„1. Únia sprístupňuje Francúzsku finančný príspevok vo forme nenávratnej podpory vo výške 40 269 973 178 EUR[[8]](#footnote-9). Tento príspevok zahŕňa:

1. sumu 24 323 387 303 EUR, ktorá je k dispozícii na uzavretie právneho záväzku do 31. decembra 2022;

2. sumu 13 125 107 975 EUR, ktorá je k dispozícii na uzavretie právneho záväzku od 1. januára 2023 do 31. decembra 2023;

3. sumu 2 317 477 900 EUR[[9]](#footnote-10) podľa článku 21a ods. 6 nariadenia (EÚ) 2021/241 vyhradenú na opatrenia, na ktoré sa odkazuje v článku 21c uvedeného nariadenia, s výnimkou opatrení uvedených v článku 21c ods. 3 písm. a);

4. sumu 504 000 000 EUR prevedenú do mechanizmu z pobrexitovej adaptačnej rezervy. Suma, ktorá už bola vyplatená ako predbežné financovanie podľa nariadenia (EÚ) 2021/1755, sa dá k dispozícii hneď po jej vymožení.

5. Komisia poskytuje Francúzsku finančný príspevok Únie v splátkach v súlade s prílohou k tomuto rozhodnutiu. Suma 4 868 304 386 EUR sa sprístupňuje v rámci predbežného financovania v súlade s článkom 13 nariadenia (EÚ) 2021/241.

6. Suma 564 295 580 EUR sa sprístupňuje v rámci predbežného financovania v súlade s článkom 21d nariadenia (EÚ) 2021/241. Toto predbežné financovanie môže Komisia vyplatiť maximálne v dvoch platbách.

7. Predbežné financovanie a splátky môže Komisia vyplatiť v jednej alebo vo viacerých tranžiach. Výška tranží závisí od dostupnosti finančných prostriedkov.“

3. Príloha sa nahrádza znením uvedeným v prílohe k tomuto rozhodnutiu.

Článok 2

Toto rozhodnutie je určené Francúzskej republike.

V Bruseli

Za Radu

predseda/predsedníčka

1. Ú. v. EÚ L 57, 18.2.2021, s. 17. [↑](#footnote-ref-2)
2. ST 10162 2021 INIT; ST 10162 2021 ADD 1. [↑](#footnote-ref-3)
3. Táto suma zodpovedá prideleným finančným prostriedkom po odpočítaní pomerného podielu Francúzska na výdavkoch podľa článku 6 ods. 2 nariadenia (EÚ) 2021/241, vypočítaného v súlade s metodikou uvedenou v článku 11 uvedeného nariadenia. [↑](#footnote-ref-4)
4. Táto suma zodpovedá prideleným finančným prostriedkom po odpočítaní pomerného podielu Francúzska na výdavkoch podľa článku 6 ods. 2 nariadenia (EÚ) 2021/241, vypočítaného v súlade s metodikou uvedenou v článku 11 uvedeného nariadenia. [↑](#footnote-ref-5)
5. Nariadenie Európskeho parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EÚ) 2019/2088 (Ú. v. EÚ L 198, 22.6.2020, s. 13). [↑](#footnote-ref-6)
6. [↑](#footnote-ref-7)
7. Nariadenie Európskeho parlamentu a Rady (EÚ) 2021/1755 zo 6. októbra 2021, ktorým sa zriaďuje pobrexitová adaptačná rezerva (Ú. v. EÚ L 357, 8.10.2021, s. 1). [↑](#footnote-ref-8)
8. Táto suma zodpovedá prideleným finančným prostriedkom po odpočítaní pomerného podielu Francúzska na výdavkoch podľa článku 6 ods. 2 nariadenia (EÚ) 2021/241, vypočítaného v súlade s metodikou uvedenou v článku 11 uvedeného nariadenia. [↑](#footnote-ref-9)
9. Táto suma zodpovedá prideleným finančným prostriedkom po odpočítaní pomerného podielu Francúzska na výdavkoch podľa článku 6 ods. 2 nariadenia (EÚ) 2021/241, vypočítaného v súlade s metodikou uvedenou v článku 11 uvedeného nariadenia. [↑](#footnote-ref-10)